બીજી તરફ વિદેશ મંત્રાલયે ખાલિસ્તાની આતંકી જસપાલ અટવાલે મામલે પણ નિવેદન આપ્યું છે. વિદેશ મંત્રાલયે કહ્યું છે કે કેવી રીતે અટવાલને વીઝા મળ્યો અને તે ભારત આવ્યો તે વિષે તેમને હજી યોગ્ય જાણકારી નથી મળી. આ અંગે તે તપાસ કરી રહ્યા છે. નોંધનીય છે કે 19 ફેબ્રુઆરીએ મુંબઇમાં કેનેડિયન પ્રાઇમ મિનિસ્ટર જસ્ટિન ટ્રૂડોના સન્માનમાં એક ડિનરનું આયોજન કરવામાં આવ્યું હતું. જેમાં આતંકી અટવાલ પણ સામેલ હતો. અટવાલ આતંકી સંગઠન ઇન્ટરનેશનલ શીખ યૂથ ફેડરેશનનો સદસ્ય છે. અને 1996માં પંજાબ સરકારના એક મંત્રીના આરોપની હત્યામાં પણ તે સામેલ છે. કેનાડાના સાંસદ રણદીપ એસ સરાઇએ અટવાલને ડિનરમાં આમંત્રિત કરવાની જવાબદારી સ્વીકારી હતી. સાથે જ તેમણે આ માટે માફી પણ માંગી હતી. જો કે આ મામલે પાછળથી કેનેડાના મંત્રીઓ પંજાબના આતંકી જૂથો સાથે જોડાયેલા છે તેવી ચર્ચાએ પણ જોર પકડ્યું હતું. જે પણ ટ્રૂડોને ભારતમાં નિવેદન આપી સ્પષ્ટતા કરવી પડી હતી કે કેનેડા ચરમપંથીઓને પનાહ નથી આપતું.